अल अरब
अल अरब () कतारको स्वतन्त्रता पछि प्रकाशन गरिएको अरबी भाषाको दैनिक पत्रिका थियो। यो १९७२ र १९९५ बीचमा छापिएको थियो र १८ नोभेम्बर २००७ मा दोहा, कतारमा आधारित ई-पत्रिकाको रूपमा पुन: सुरू गरिएको थियो।

इतिहास तथा पृष्ठभूमि 

अल अरब १९७२ मा स्थापित भएको थियो। यो पत्रिका पहिलो पटक ६ मार्च १९७२ मा साप्ताहिक पत्रिका रूपमा प्रकाशित भएको थियो र यो कतारको स्वतन्त्रता पश्चात पहिलो अरबी प्रकाशन बनेको थियो। यो पत्रिका देशको पहिलो राजनीतिक पत्रिका पनि हो।

यस राष्ट्रिय दैनिकका संस्थापक तथा पहिलो सम्पादक प्रमुख कतारी बौद्धिक व्यक्तित्व अब्दुल्ला हुसेन नेम्मा हुन्। उनी कतारी पत्रकारहरूको "प्रमुख" भनेर चिनिन्थे। यसका प्रकाशक दार अल ओरोबा थिए। अल अरब २२ फेब्रुअरी १९७४ मा एक विस्तृत पत्र दैनिकको रूपमा रूपान्तरण गरिएको थियो।
यो सन् १९९५ मा बन्द भएको थियो।  पत्रिकाको अनुमति पत्र नेम्माको परिवारले तत्कालीन विदेश मन्त्री हमाद बिन जासिम अल थानीलाई १९९० को दशकमा बेचेका थिए।

यो १८ नोभेम्बर २००७ मा अनलाइन पत्रिकाको रूपमा पुनः सुरुवात गरिएको थियो। यस राष्ट्रिय दैनिकका स्थापनाको लागि योगदान पुर्‍याउने अब्दुलाजीज अल-महमूदलाई सम्पादक-प्रमुखको रूपमा नाम नियुक्त गरिएको थियो र उनले नोभेम्बर २००९ सम्म यस पदमा रहि सेवा प्रदान गरेका थिए। अहमद अल रोमौहि पत्रिकाका सम्पादक प्रमुख थिए भने उनका सहायक मोहम्मद हाजी थिए।

राजनीतिक वृक्ष तथा सामग्रीहरू 
अल अरबको दुबै आफ्नो पहिलो र दोस्रो अवधिमा एक स्वतन्त्र राजनीतिक वृक्ष थियो। तथापि बीबीसीले यसलाई सरकारी समर्थक पत्रिकाको रूपमा वर्णन गरेको थियो। 

सन् २००९ मा, साउदी अरबका उपन्यासकार तथा नारीवादी लेखिका र अल अरबका योगदानकर्ता समर अल मोगरेनले उनको लेखका कारण मृत्युदण्डको धम्कीको सामना गर्नु परेको थियो जसमा उनले साउदी धर्मगुरू मोहम्मद अल अरिफीलाइ बदनाम गरेको र इराकी अयातुल्ला सिस्तानीलाई "एक अविश्वासी" भनेर सम्बोधन गरेकोमा आलोचना खेपेकी थिइन्। अगष्ट २०१३ मा, फैसल अल मारजोकीले दैनिकमा एक लेख प्रकाशित गर्दै कतार सङ्ग्रहालय प्राधिकरणका अधिकारीहरूलाई शक्ति दुरुपयोग गरेको आरोप लगाएका थिए। उक्त आलोचनाले प्राधिकरणका अध्यक्ष शैखा अल मायासा अल थानीलाई पनि अप्रत्यक्ष रूपमा निशाना बनाएको थियो र कतारी अधिकारीहरूले त्यसमा प्रतिक्रिया जनाएका थिए।

गतिविधि 

यस राष्ट्रिय दैनिकले मार्च २०१३ मा विद्यालय ओलम्पिक कार्यक्रमहरूका लागि एक सञ्चार माध्यम प्रायोजकहरू मध्ये एकको रूपमा सेवा प्रदान गरेको थियो।

सन्दर्भ सामग्रीहरू

बाह्य कडीहरू 

 आधिकारिक वेबसाइट

अरबी भाषाका वेबसाइटहरू
अरबी भाषाका पत्रिकाहरू